Die Duiwel (tarotkaart)

Die Duiwel is die 15de troefkaart in tarotkaartspeletjies en die 15de Groot Arcana-kaart in pakke vir waarsêery. Dit word in albei gebruik.

Beskrywing
In die Rider-Waite-tarotpak is Die Duiwel deels geskoei op Eliphas Levi se illustrasie van "Bafomet" in sy Dogme et Rituel de la Haute Magie (1855). Hy het krultone, ramhorings, die vlerke van 'n vlermuis en 'n omgekeerde pentagram op sy voorkop. Sy regterhand wys na bo en sy linkerhand met 'n fakkel in wys na onder. Hy hurk op 'n reghoekige staander. Twee naakte demone (een manlik en die ander vroulik) met sterte is aan die staander vasgeketting. Levi se Bafomet het menslike en dierlike eienskappe: die vlerke van 'n vlermuis, die horings van 'n bok, 'n opgeligte regterhand, 'n linkerhand wat na onder wys, borste en 'n fakkel bo sy kop. 

Baie moderne pakke beeld Die Duwel uit as 'n sateragtige wese. Volgens A.E. Waite staan Die Duiwel op 'n altaar.The Pictorial Key to the Tarot, deur Arthur Edward Waite In tarotpakke voor Eliphas Levi, soos die Tarot van Marseille, het Die Duiwel borste, 'n gesig op sy maag, oë op sy knieë, leeupote en geslagsdele. Hy het ook vlermuisagtige vlerke, horings en 'n staf. Twee wesens met horings, hoewe en sterte is aan sy ronde staander vasgemaak.

Vertolking
Volgens A.E. Waite se boek van 1910 Pictorial Key to the Tarot het Die Duiwel verskeie verbintenisse in waarsêery:

15 DIE DUIWEL – verwoesting, geweld, venyn, buitengewone inspanning, dwang, onheil. Omgekeer – bose onheil, swakheid, kleinlikheid, blindheid.

In astrologie word Die Duiwel verbind met die planeet Saturnus en die diereriemteken Steenbok.

Verwysings

Skakels
 Explains that the Devil card represents the gods Pan and Dionysis and symbolizes pleasure, abandon and excess.
 The Devil from Learning the Tarot: A Tarot Book for Beginners - Joan Bunning

Kategorie:Groot Arcana